en da en da da da ro da da da sv da en sv da da en en nl nb da da da da nb nb en nb fr da da en
Lange-Nielsen, Sissel - Nordic Women's Literature
Født i Kristiansund og opvokset i Trondheim, har arbejdet som litteratur- og teateranmelder i dagspressen, mor til tre børn. Efter debuten i 1959 med samtidsromanen Såmannen har hun først og fremmest skrevet historiske romaner med emner hentet fra europæisk historie. Hendes vigtigste værker er trilogien fra korstogstiden Under fiskenes tegn, 19781982, og skildringerne af Mediciernes liv i Firenze: Våren, 1985, Laokoon, 1987, og Guds død, 1989. Romanerne Enhjørningen og rosen, 1994, Tryllefløjten, 1995, og Den norske løve, 1996, handler om hendes tipoldefars, oberst Hans Henrik Rodes liv.
Siden ovenstående biografi blev publiceret i Nordisk Kvindelitteraturhistorie har Sissel Lange-Nielsen udgivet romanerne Havet, jorden og fugleskriket, 1998, Rød engel, 2001, og Vår frue av Kazans hjerte, 2004. Hun har desuden skrevet selvbiografien Et forfatterliv, 2006.
Udvalgt litteratur om forfatteren
Willy Dahl: "60-årenes begynnende uro" i: samme: Norges litteraturhistorie, bd. 6, 1975
Irene Engelstad m.fl. (red.): Norsk kvinnelitteraturhistorie, bd. 3, 1990
Litteratur om/af forfatteren i bibsys.no
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.